BIROUL NAŢIONAL DE STATISTICĂ AL REPUBLICII MOLDOVA

Aprobat prin Ordinul Biroului Național de Statistică al Republicii Moldova nr.21 din 24 martie 2023

**INDICAŢII METODOLOGICE**

**privind cercetarea statistică**

**5-C „COSTURILE ŞI cheltuielile entitĂȚii**

**1. Dispoziții generale**

* 1. **Scopul cercetării** constă în colectarea informației conform cerințelor Sistemului Conturilor Naționale, ținând cont de necesitatea calculării produsului intern brut și altor indicatori macroeconomici.
  2. **Sfera de cuprindere:** Cercetarea statistică este trimestriala și include tot cercul de **entități** indiferent de genul de activitate, tipul de proprietate și forma juridică de organizare (cu excepția organizațiilor bugetare, băncilor, companiilor de asigurări, organizațiilor necomerciale).
  3. Chestionarul **5-C „Costurile și cheltuielile entității”** se completeazătrimestrial online pe portalul www.raportare.gov.md sau pe suport de hârtie și se autentifica prin semnătură. Chestionarul se completează **pe total entitate,** inclusiv pe **subdiviziunile** sale structurale (filiale, reprezentanțe, unități de producere, magazine proprii, etc.).
  4. **Indicatorii valorici** se **înscriu** cu zecimi (o cifră după virgulă).
  5. **Compartimentul „Date de identificare”** se completează cu informații referitoare la identificarea entității.

**2. Capitolul STOC „Stocuri”**

* 1. **Stocurile** reprezintă active circulante care sunt:

- Destinate pentru a fi vândute pe parcursul desfășurării normale a activității;

-În curs de execuție în procesul desfășurării normale a activității; sau

-sub formă de materii prime, materiale de bază și alte materiale consumabile, care urmează a fi folosite în procesul de producție, pentru prestarea serviciilor și/sau în alte scopuri gospodărești.

**În coloana 1** se indică valoarea stocurilor la începutul trimestrului de raportare, iar în **coloana 2** se indică valoarea stocurilor în ultima zi a trimestrului de raportare. Valoarea stocurilor se indică cu ajustările pentru deprecierea;

* 1. **În rd. 2000** **„Stocuri - total”** se indică valoarea stocurilor în total pe entitate și corespunde indicatorului respectiv din bilanț
  2. **În rd. 2300 „Producția în curs de execuție”** se indică valoarea contabila stocului de producție în curs de execuție (soldul inițial și final al contului *215 „Producția în curs de execuție”*).
  3. **În rd. 2400 „Produse”** se indică valoarea contabila a stocului de produse finite (soldul inițial și final al contului 216 „Produse”).
  4. **În rd. 2500 „Mărfuri”** se indică valoarea contabila stocului de mărfuri (soldul inițial și final al contului 217 „Mărfuri”).

**3. Capitolul COSTURI “VENITURI, COSTURI şi cheltuieli în total pe entitate”**

* 1. Capitolul **„Venituri, costuri și cheltuieli în total pe entitate”** se întocmește în baza datelor registrelor contabile analitice și sintetice.

**Costuri** deproducție – resurse exprimate valoric şi consumate pentru fabricația produselor/prestarea serviciilor. Costurile de producție se recunosc în baza contabilității de angajamente în perioada în care acestea au fost efectiv suportate

**Cheltuieli** ***–***diminuări ale beneficiilor economice înregistrate în perioada de gestiune sub formă de ieșiri, reduceri ale valorii activelor sau de creșteri ale datoriilor care contribuie la diminuări ale capitalului propriu (rezultatului financiar), altele decît cele rezultate din distribuirea acestuia proprietarilor.

* 1. **În rd. 0100 „Cifra de afaceri (venituri din vânzări), fără TVA și accize”** se indică suma veniturilor obținute din vânzarea produselor, mărfurilor, prestarea serviciilor și executarea lucrărilor, provenite atât din activitatea principală, cât și din activitățile secundare conform CAEM, exercitate de entitate în perioada de referință; Organizațiile de creditare nebancară includ veniturile din *dobânzile aferente împrumuturilor acordate.* Acest indicator constituie suma rulajului creditor al contului *611 “Venituri din vânzări” și contului 613 „Venituri din dobânzile aferente împrumuturilor acordate.”*

În cifra de afaceri (venituri din vânzări) **nu se includ**:

* TVA și alte impozite deductibile similare legate de cifra de afaceri (venituri din vânzări);
* venitul din vânzarea altor active circulante (rulajul creditor al contului *612**“Alte venituri din activitatea operațională”*);
* venitul din vânzarea activelor imobilizate și activități investiționale (rulajul creditor al contului *621**„Venituri din operațiuni cu active imobilizate”*);
* venituri financiare, venituri excepționale (*622 „Venituri financiare”, 623 „Venituri excepționale”*);
* valoarea ambalajelor restituite după livrare.
  1. Din rd.0100 se specifică cifra de afaceri (venituri din vînzări) pentru fiecare lună din trimestrul (rd.0101 pentru prima lună a trimestrului), (rd.0102 pentru a doua lună a trimestrului), ), (rd.0103 pentru a treia lună a trimestrului).
  2. **În rd. 0110 „vânzarea produselor”** se indică veniturile din vânzarea produselor.
  3. **În rd. 0120 „vânzarea mărfurilor”** se indică veniturile din vânzarea mărfurilor.
  4. **În rd. 0121** **„cu amănuntul”** se indică venitul din vânzarea mărfurilorcu amănuntul. **Vânzarea cu amănuntul** constituievânzarea mărfurilor către consumatorii finali (populație).
  5. **În rd. 0122 „cu ridicata”** se indică venitul din vânzarea mărfurilorcu ridicata. **Vânzarea cu ridicata** constituie vânzarea mărfurilor către vânzătorii cu amănuntul și cu ridicata, consumatorii industriali, comerciali, instituționali sau profesionali (conform facturii fiscale).
  6. **În rd. 0130 „prestarea serviciilor, executarea lucrărilor, alte venituri din vânzări,****venituri din dobânzile aferente împrumuturilor acordate ”** se indică veniturile din prestarea serviciilor, executarea lucrărilor, din contracte de microfinanțare, alte venituri din vânzări. Din rd.0130 se specifică valoarea totală a serviciilor prestate entităților (rd.0131 **„prestate entităților”**) și valoarea totală a serviciilor prestate populației (rd.0132 **„prestate populației”**).
  7. **În rd. 0140 „contracte de construcție”** se indică veniturile provenite din executarea lucrărilor de construcție beneficiarilor. Din rd. 0140 se evidențiază separat veniturile provenite din executarea lucrărilor de construcție către populație (**rd.0141 „populației”**);
  8. **În rd. 0150 „contracte de leasing operațional și financiar (arendă, locațiune)”** se indică veniturile provenite din contracte de leasing operațional și financiar (arendă, locațiune).
  9. **În rd.0160 ”venituri din dobânzile aferente împrumuturilor acordate (613)** se indică de către organizațiile de creditare nebancară (de microfinanțare) veniturile din dobânzile aferente împrumuturilor acordate
  10. **În rd.0170 ”venituri din vânzarea apartamentelor noi și caselor particulare noi populației”** din rd.0100 se specifică valoarea totală apartamentelor și caselor noi vândute populației
  11. **În rd. 0180 „Alte venituri din activitatea operațională** se indică alte venituri operaționale (rulajul creditor al contului*612 „Alte venituri din activitatea operațională”).*
  12. **Rd. 0190** **„Valoarea contabilă al mărfurilor vândute”**se completează numai de către:
* **entitățile ce practică comerțul** care reflectă valoarea contabilă a mărfurilor vândute;
* **entitățile de furnizare a energiei electrice, termice, gazelor** care reflectă valoarea de procurare fără costurile de transportare și distribuție al energiei electrice, termice, gazelor pentru cantitățile furnizate;
* **entitățile alimentației publice** care reflectă numai valoarea contabilă a mărfurilor revândute, fără includerea costului produselor proprii fabricate.
  1. **În rd. 0200*****„*Costuri și cheltuieli operaționale – total”**se indică costurile și cheltuielile ale activității operaționale în total pe entitate.

**Nota:** În acest rând nu se includ costurile de procurare a mărfurilor vândute, energiei electrice și termice,gazelor distribuite.

* 1. **În rd. 0300** **“Costuri și cheltuieli materiale - total”** se indică costul materialelor cumpărate și/sau costul efectiv al materialelor fabricate la entitate care au fost **consumate** pentru necesitățile operaționale ale entității (în producție, pentru comercializarea produselor/mărfurilor, prestarea serviciilor, executarea lucrărilor, pentru necesitățile generale și administrative ale entității și subdiviziunilor structurale ale acesteia). În componenta costurilor și cheltuielilor materiale se includ: materii prime, materiale, articole de completare, piese de schimb, materiale de construcții pentru reparație, ambalaje și materiale pentru ambalat, combustibil de toate tipurile, energia de toate tipurile, apa, costul conform SNC al obiectelor de mică valoare și scurtă durată, etc.
  2. **În rd. 0310 „Materii prime, materiale, piese de schimb”** se indică costul materiilor prime, materialelor de bază șiauxiliare,pieselor de schimb utilizate în cadrul activității operaționale a entității.
  3. **În rd. 0320 „Combustibil”** se indică costul combustibilului de toate tipurile (produse petroliere, cărbune, gaze etc.) consumat în activitatea entități
  4. **În rd. 0500 „Costuri și cheltuieli aferente serviciilor (lucrărilor) prestate (executate) de terți în cadrul activității operaționale – total”** se indică costul total al serviciilor prestate de terți (persoane juridice și/sau persoane fizice) și utilizate în activitatea operaționala a entității. Aici se includ: costul serviciilor de transport; costul serviciilor de transport și distribuire a energiei, gazului (fără reflectarea în rd.510), de comunicații; de reparație a mijloacelor fixe; de prelucrare a materiei prime; bancare; de audit; notariale și juridice; de pompieri și pază; de reclamă (publicitate); pentru pregătirea și perfecționarea cadrelor; canalizare, evacuarea gunoiului, liftul și alte servicii prestate de terți. Din suma totală a acestui rând se evidențiază separat costul serviciilor de transportprestate de terți prezentat pe **rd. 0510 „de transport”,** costul serviciilor de comunicații poștale și electroniceprestate de terți reflectat pe **rd. 0520 „de comunicații”,** costul serviciilor de prelucrare a materiei prime proprii prestate de terți reflectat pe **rd. 0540 „de prelucrare a materiei prime proprii”.**
  5. **În rd. 0700 „Amortizarea şi deprecierea activelor imobilizate”** se indică suma totală a amortizării și deprecieriimijloacelor fixe, imobilizărilor necorporale, resurselor minerale utilizate în activitatea operațională a entității, terenurilor și activelor biologice imobilizate.
  6. **În rd. 0800 „Remunerare muncii”** se indică costurile și cheltuielile privind retribuirea muncii calculată personalului în total pe entitate aferente activității operaționale.
  7. **În rd. 0900 „Contribuții privind asigurările sociale de stat obligatorii”** se indică costurile și cheltuielile privind contribuțiile asigurărilor sociale de stat obligatorii calculate de patron în total pe entitate aferente activității operaționale.
  8. **În rd. 1000 „Alte costuri și cheltuieli operaționale - total”** se indică mărimea altor costuri și cheltuieli ale activității operaționale, care n-au fost înregistrate în rândurile de mai sus. Acest indicator se determină în baza datelor analitice reflectate în debitul conturilor de costuri și cheltuieli a entității.Aceste costuri și cheltuieli cuprind: cheltuieli privind locațiunea (arenda); cheltuielile de deplasare; cheltuielile de reprezentare; cheltuielile privind asigurarea obligatorie a personalului și patrimoniului; amenzile, penalitățile, despăgubirile; impozitele și taxele incluse în cheltuieli; alte costuri și cheltuieli operaționale. *Organizațiile de creditare nebancară* includ costurile de îndatorare (dobânzile) calculate la împrumuturi/credite primite. Din suma totală a acestui rând se evidențiază separat cheltuielile/costurile privind leasing operațional (locațiunea, arenda) prezentate pe **rd. 1010 „privind leasing operațional (arendă, locațiune)”.**

**4. Informativ**

* 1. **În rd. 1050 „Costurile îndatorării (dobânzile) calculate pentru credite bancare și împrumuturi”** se indică informativcheltuieli/costuri privind dobânzile calculate aferente creditelor și împrumuturilor reflectate în cheltuieli financiare. Dobânzile capitalizate nu se includ. *Organizațiile de creditare nebancară* specifică în acest rând și dobânzile calculate aferente creditelor și împrumuturilor primite reflectate anterior în rd 1000 „Alte costuri și cheltuieli operaționale - total”.
  2. **În rd. 1200 ”Profit (pierdere) pînă la impozitare in trimestrul de gestiune (clasa conturilor 6 – clasa conturilor 7)”** se reflectă informativ rulajul clasa conturilor 6 minus rulajul clasa conturilor 7 în trimestrul de gestiune